Ieslodzījuma vietu pārvaldes

iepirkuma

**"Ieslodzījuma vietās esošo ierīču kalibrēšana, verificēšana un drošības pārbaude"**

**(iepirkuma identifikācijas numurs IeVP 2017/33)**

piedāvājumu vērtēšanas protokols Nr. 2017/33/4

Rīgā 2017. gada 15.septembrī

Ar Ieslodzījuma vietu pārvaldes (turpmāk – Pārvalde) priekšnieka 2017. gada 24. maija rīkojumu Nr.117 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma Ieslodzījuma vietās esošo ierīču kalibrēšana, verificēšana un drošības pārbaude" (iepirkuma identifikācijas numurs IeVP 2017/33) (iepirkuma identifikācijas numurs IeVP 2017/33) (turpmāk – Iepirkums) sēdē plkst. 9:00, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka

**Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Uzraudzības daļas galvenais inspektors majors Madars Vekmanis;

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova;

Pārvaldes centrālā aparāta Nodrošinājumā daļas ugunsdrošības un civilās aizsardzības tehniķis Gints Bogdanovs

**Protokolē:**

Pārvaldes centrālā aparāta Iepirkumu un līgumu daļas vecākais referents Nauris Ozoliņš

**Iepirkuma priekšmets un īss tā apraksts**:

Ieslodzījuma vietās esošo ierīču kalibrēšana, verificēšana un drošības pārbaude. Pakalpojums sniedzams saskaņā ar tehnisko specifikāciju.

Iepirkuma priekšmets sastāv no 10 (desmit) daļām:

1. daļa: 1. un 2. drošības grupas medicīnas ierīču funkciju atbilstības (FP) un elektrodrošības (ED) pārbaudes;

2. daļa: radioloģisko ierīču funkciju atbilstības (FP), elektrodrošības (ED) pārbaudes, darba zonas radiācijas monitorings (D), kvalitātes nodrošināšanas mērījumi (KNP), pacienta dozas mērītāju kalibrēšana (DAP), individuālo aizsardzības līdzekļu darbam ar jonizējošā starojuma avotiem pārbaudes;

3. daļa: manometru, neautomātisko svaru un garuma mērītāju pārbaudes;

4. daļa: gāzes skaitītāju, siltumenerģijas skaitītāju un ūdens skaitītāju pārbaudes;

5. daļa: katliekārtu, celšanas iekārtu un spiedieniekārtu pārbaudes;

6. daļa: sfigmomanometru pārbaudes;

7. daļa: alkometru pārbaudes;

8. daļa: alkometru pārbaudes;

9. daļa: termometru pārbaudes;

10. daļa: metāla detektoru pārbaudes.

**Izvēles kritērijs:**

"Piedāvājuma izvēles kritērijs ir piedāvājums, kas atbilst Nolikumā minētajām prasībām un Tehniskajai specifikācijai ar viszemāko kopējo pakalpojuma līgumcenu katrā Iepirkuma daļā atsevišķi. Līgumcenā ir jāiekļauj visi nodokļi (izņemot PVN) un izdevumi, tajā skaitā transporta pakalpojumi, piegādes, u.c. izmaksas, kas saistītas ar Tehniskajā specifikācijā nenorādītu un neparedzētu darbu izpildi, kas saistīti ar Iepirkuma priekšmetu īstenošanu noteiktajā termiņā un vietā."

**Sēdi vada:** Pārvaldes priekšnieka vietniece majore Tatjana Trocka

**Sēdes gaita:**

T. Trocka ziņo, ka Iepirkumu komisija 2017.gada 18. augustā nolēma:

1. Pieprasīt no pretendentiem papildus informāciju:
   1. SIA "V&V VentMet laboratorija" iesniegt Nolikumā apakšpunktos 4.1.11.1.,4.1.12., 4.1.14., 4.1.15.1., 4.1.15.2., 4.1.16. minētos apliecinājumus;
   2. SIA "INALAB" iesniegt apliecinājumu, ka pretendents uzņemas vismaz 6 (sešus) mēnešus pirms Akreditācijas apliecības derīguma beigām akreditētai institūcijai iesniegs visus nepieciešamos dokumentus atkārtotai novērtēšanai, lai nodrošinātu nepārtrauktu un pienācīgu līgumu izpildi. Apliecības spēkā neesamība ir iemesls Pārvaldei vienpusēji atkāpties no līguma.
   3. SIA "KJ SERVISS" iesniegt Akreditācijas apliecības pielikumu uz 1 (vienas) lapas, kas apstiprinātu, ka pretendents ir akreditēts veikt Iepirkuma 7.daļā uzskaitīto alkometru atkārtoto verifikāciju atbilstoši 2006.gada 5.decembra Ministru kabineta noteikumu Nr. 981 “Noteikumi par mērīšanas līdzekļu atkārtoto verificēšanu, verificēšanas sertifikātiem un verificēšanas atzīmēm” prasībām;
   4. SIA "KJ SERVISS" iesniegt pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu;
   5. SIA "KJ SERVISS" iesniegt ziņas, ka uzņēmumā ir nodarbināta persona, kas ir atbildīga par konkurences tiesību ievērošanu;
   6. SIA "KJ SERVISS" iesniegt apliecinājumu, ka Konkurences Padomes uzliktais naudas sods tiks nomaksāts līdz 30.09.2017. vai iesniegt ziņas, ka naudas sods ir nomaksāts.
   7. SIA "KJ SERVISS" iesniegt apliecinājumu, ka pretendents uzņemas vismaz 6 (sešus) mēnešus pirms Akreditācijas apliecības derīguma beigām akreditētai institūcijai iesniegs visus nepieciešamos dokumentus atkārtotai novērtēšanai, lai nodrošinātu nepārtrauktu un pienācīgu līgumu izpildi. Apliecības spēkā neesamība ir iemesls Pārvaldei vienpusēji atkāpties no līguma.
   8. termiņu papildus informācijas iesniegšanai noteikt 2017. gada 30. augustam plks.12.00.
2. Turpināt piedāvājumu vērtēšanu pēc papildus pieprasītās informācijas saņemšanas.

G. Bogdanovs informē, ka SIA "V&V VentMet laboratorija" iesniedza apliecinājumu   
2017. gada 28. augustā (Pārvaldes reģ.Nr: 12577), kas ir noformēts atbilstoši Nolikuma prasībām un ietver visus Nolikumā apakšpunktos 4.1.11.1.,4.1.12., 4.1.14., 4.1.15.1., 4.1.15.2., 4.1.16. minētos apliecinājumus vienā dokumentā.

SIA "INALAB" iesniedza pieprasīto informāciju 2017.gada 23. augustā (Pārvaldes reģ. Nr: 12322). Iepirkumu komisija norāda, ka pretendenta iesniegtais apliecinājumus atbilst pieprasītās informācijas saturam.

SIA "KJ SERVISS" daļu no pieprasītās informācijas iesniedza 2017.gada 24. augustā (Pārvaldes reģ. Nr: 12364), bet otru daļu 2017.gada 28.augustā (Pārvaldes reģ. Nr: 12364). Pretendents pirmajā sūtījumā ir iesniedzis citu Akreditācijas apliecību (izdota 2015.gadā 24. februārī) un Akreditācijas apliecības pielikumu uz 2 (divām) lapām, kas apstiprina, ka pretendents ir akreditēts veikt Iepirkuma 7.daļā uzskaitīto alkometru atkārtoto verifikāciju atbilstoši 2006.gada 5.decembra Ministru kabineta noteikumu Nr. 981 “Noteikumi par mērīšanas līdzekļu atkārtoto verificēšanu, verificēšanas sertifikātiem un verificēšanas atzīmēm” prasībām. Iepirkumu komisija vērš uzmanību, ka iesniegtās Akreditācijas apliecības apliecina identisku standartu un kompetenci, taču Apliecības ir izdotas dažādos gados, bet abas ir spēkā esošas un derīgas līdz 2018.gada 25. jūlijam.

Iepirkuma komisija pieprasīja papildus informāciju par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, jo Konkurences padome atzinumā nebija ietvērusi vērtējumu attiecībā uz konkurences tiesību pārkāpuma nodarītā kaitējuma atlīdzināšanu. SIA "KJ SERVISS" ir iesniedzis ziņas – *apliecinājumu, ka nav konstatēts jebkura veida kaitējums, kā SIA "KJ serviss" darbības rezultāts*. Tas apliecina, ka konkurences tiesību pārkāpumā, kas izpaudās kā horizontālā karteļa vienošanās, nav radīts kaitējums, jo pret pretendentu nav bijis uzsākts neviens tiesvedības process un nav noslēgta vienošanās par nodarītā kaitējuma atlīdzināšanu.

SIA "KJ SERVISS" ir iesniedzis apliecinājumu, ka uzņēmumā ir nodarbināta persona, kas ir atbildīga par konkurences tiesību ievērošanu.

SIA "KJ SERVISS" ir iesniedzis apliecinājumu, ka pretendents uzņemas vismaz 6 (sešus) mēnešus pirms Akreditācijas apliecības derīguma beigām akreditētai institūcijai iesniegs visus nepieciešamos dokumentus atkārtotai novērtēšanai, lai nodrošinātu nepārtrauktu un pienācīgu līgumu izpildi.

SIA "KJ SERVISS" ir iesniedzis apliecinājumu, ka Konkurences Padomes uzliktais naudas sods tiks nomaksāts līdz 2017.gada 30. septembrim.

Iepirkumu komisija izvērtēja pretendenta uzticamības atjaunošanai un līdzīgu gadījumu novēršanai nākotnē veiktos pasākumus, to pierādījumus un novērtē tos kā pietiekamus. Atbilstoši Publisko iepirkumu likuma (turpmāk – Likuma) 43. panta piektajai daļai, Iepirkuma komisija neizslēdz Pretendentu no turpmākās dalības iepirkuma procedūrā.

J. Baranova nosauc pretendentu finanšu piedāvājumus pa daļām:

Uz 1. daļu "1. un 2. drošības grupas medicīnas ierīču funkciju atbilstības (FP) un elektrodrošības (ED) pārbaudes" ir iesniegts viens finanšu piedāvājums:

|  |  |  |  |
| --- | --- | --- | --- |
| N.p.k. | Pretendenta nosaukums | **Līgumcena bez PVN (Izvēles kritērijs)** | Līgumcena ar PVN (informācijai) |
| 1. | SIA "INLAB" | **23273,26** | 28160,65 |

Uz 2. daļu "radioloģisko ierīču funkciju atbilstības (FP), elektrodrošības (ED) pārbaudes, darba zonas radiācijas monitorings (D), kvalitātes nodrošināšanas mērījumi (KNP), pacienta dozas mērītāju kalibrēšana (DAP), individuālo aizsardzības līdzekļu darbam ar jonizējošā starojuma avotiem pārbaudes" ir iesniegts viens finanšu piedāvājums:

|  |  |  |  |
| --- | --- | --- | --- |
| N.p.k. | Pretendenta nosaukums | **Līgumcena bez PVN (Izvēles kritērijs)** | Līgumcena ar PVN (informācijai) |
| 1. | SIA "INLAB" | **11862,07** | 14353,10 |

Uz 3. daļu "manometru, neautomātisko svaru un garuma mērītāju pārbaudes" ir iesniegti divi finanšu piedāvājumi:

|  |  |  |  |
| --- | --- | --- | --- |
| N.p.k. | Pretendenta nosaukums | **Līgumcena bez PVN (Izvēles kritērijs)** | Līgumcena ar PVN (informācijai) |
| 1. | SIA „ TERMES” | **3868,80** | 4361,25 |
| 2. | SIA "V & V VentMet  laboratorija" | **2343,48** | 2835,61 |

Uz 4. daļu "gāzes skaitītāju, siltumenerģijas skaitītāju un ūdens skaitītāju pārbaudes" ir iesniegts viens finanšu piedāvājums:

|  |  |  |  |
| --- | --- | --- | --- |
| N.p.k. | Pretendenta nosaukums | **Līgumcena bez PVN (Izvēles kritērijs)** | Līgumcena ar PVN (informācijai) |
| 1. | SIA "V & V VentMet laboratorija" | **12168,04** | 14723,33 |

Uz 5. daļu "katliekārtu, celšanas iekārtu un spiedieniekārtu pārbaudes" ir iesniegts viens finanšu piedāvājums:

|  |  |  |  |
| --- | --- | --- | --- |
| N.p.k. | Pretendenta nosaukums | **Līgumcena bez PVN (Izvēles kritērijs)** | Līgumcena ar PVN (informācijai) |
| 1. | SIA "Latvijas rūpnieku tehniskās drošības ekspertu apvienība" TUV Rheinland grupa | **4120,00** | 4985,20 |

Uz 6. daļu "sfigmomanometru pārbaudes" ir iesniegti trīs finanšu piedāvājumi:

|  |  |  |  |
| --- | --- | --- | --- |
| N.p.k. | Pretendenta nosaukums | **Līgumcena bez PVN (Izvēles kritērijs)** | Līgumcena ar PVN (informācijai) |
| 1. | SIA "TERMES" | **288,75** | 349,39 |
| 2. | SIA "V & V VentMet laboratorija" | **246,90** | 298,75 |
| 3. | SIA "INLAB" | **373,50** | 451,94 |

Uz 7. daļu "alkometru pārbaudes" ir iesniegti divi finanšu piedāvājumi:

|  |  |  |  |
| --- | --- | --- | --- |
| N.p.k. | Pretendenta nosaukums | **Līgumcena bez PVN (Izvēles kritērijs)** | Līgumcena ar PVN (informācijai) |
| 1. | SIA "KJ SERVISS" | **2156,00** | 2608,76 |
| 2. | SIA "V & V VentMet laboratorija" | **2180,32** | 2638,19 |

Uz 8. daļu "alkometru pārbaudes" ir iesniegts viens finanšu piedāvājums:

|  |  |  |  |
| --- | --- | --- | --- |
| N.p.k. | Pretendenta nosaukums | **Līgumcena bez PVN (Izvēles kritērijs)** | Līgumcena ar PVN (informācijai) |
| 1. | SIA "V & V VentMet laboratorija" | **266,12** | 322,01 |

Uz 9. daļu "termometru pārbaudes" ir iesniegti divi finanšu piedāvājumi:

|  |  |  |  |
| --- | --- | --- | --- |
| N.p.k. | Pretendenta nosaukums | **Līgumcena bez PVN (Izvēles kritērijs)** | Līgumcena ar PVN (informācijai) |
| 1. | SIA "INLAB" | **2788,80** | 3374,45 |
| 2. | SIA "V & V VentMet laboratorija" | **754,76** | 913,26 |

Uz 10. daļu "metāla detektoru pārbaudes" ir iesniegts viens finanšu piedāvājums:

|  |  |  |  |
| --- | --- | --- | --- |
| N.p.k. | Pretendenta nosaukums | **Līgumcena bez PVN (Izvēles kritērijs)** | Līgumcena ar PVN (informācijai) |
| 1. | SIA "INLAB" | **1620,00** | 1960,20. |

G. Bogdanovs informē par Nolikumā noteiktajiem Tehniskās specifikācijas nosacījumiem un ziņo, ka pretendentu iesniegtie tehniskie piedāvājumi atbilst Nolikuma Tehniskās specifikācijas prasībām, bet G. Bogdanovs vērš Iepirkumu komisijas uzmanību uz to, ka SIA "INLAB" uz 2. daļu "radioloģisko ierīču funkciju atbilstības (FP), elektrodrošības (ED) pārbaudes, darba zonas radiācijas monitorings (D), kvalitātes nodrošināšanas mērījumi (KNP), pacienta dozas mērītāju kalibrēšana (DAP), individuālo aizsardzības līdzekļu darbam ar jonizējošā starojuma avotiem pārbaudes" ir iesniegts piedāvājums, bet iekārtām "NUCTECH CX6040D" ir norādīta vienas ierīces vienas pārbaudes cena, kas ir 0,00 EUR (nulle *euro*), kas liek apšaubīt, vai komersants ir norādījis atbilstošu līgumcenu par daļu un pastāv šaubas vai komersants pakalpojumu veiks atbilstoši.

Iepirkumu komisija norāda, ka atbilstoši Publisko iepirkumu likuma (turpmāk – Likums) 53.pantam un tiesu praksei piedāvājums būtu jākvalificē kā nepamatoti lēts piedāvājums jeb precīzāk, iepirkuma 2.daļas pozīcijas, vienas ierīces vienas pārbaudes cena ir 0,00 EUR (nulle *euro*). Tomēr Iepirkumu komisija uzskata, ka ir nepieciešams pieprasīt skaidrojumu, lai pretendents pamatotu, ka viņa piedāvājums, lai arī tā cena ir zema, ir nopietns un īsts, un lai iepirkumu komisija kļūdaini nenoraidītu objektīvi izdevīgāku piedāvājumu, to nosaka labas prakses princips *(sal. sk. Eiropas Savienības Tiesas 2001.gada 27.novembra sprieduma apvienotajā lietā C-285/99 un C-286/99 57. un 84.punktu)*.

Iepirkumu komisijas locekļi, lai pārbaudītu piedāvājumu, vienojas par Iepirkumu komisijas sēdes pārtraukšanu līdz paskaidrojumu saņemšanai. Sēdes pārtraukums izsludināts uz divām stundām, līdz plkst: 11.30.

plkst: 11.30.

T.Trocka ziņo, ka Iepirkumu komisija atsāk darbu un turpina piedāvājumu vērtēšanu. N. Gruzdova ziņo, ka Iepirkuma komisijas sastāvā bez balsstiesībām ir uzaicināts Pārvaldes centrālā aparāta Iepirkumu un līgumu daļas vecākais referents Nauris Ozoliņš.

N. Ozoliņš informē, ka iepirkumu komisijas sēdes pārtraukuma laikā sazinājās ar SIA "INLAB" pārstāvi, kurš piedāvājumā ir norādīts kā paraksttiesīga persona. M. Paļokovs paskaidroja, ka finanšu piedāvājumā par 2.daļu izteiktajā finanšu piedāvājumā kļūdas nav un SIA "INLAB" sniegs pakalpojumu (darba zonas radiācijas monitoringu) arī šīm iekārtām, bet par 0,00 EUR (nulle *euro*) pakalpojuma cenu, jo iepirkuma 2.daļa ir apjomīga, bet konkrētais pakalpojums ir triviāls, t.i. vienkāršs, kas neprasa daudz resursu. turklāt SIA "INLAB" ir bijusi laba sadarbība ar Ieslodzījumu vietu pārvaldi iepriekšējos gados, līdz ar to pretendentam ir zināma faktiskā situācija ar esošajām iekārtām.

Iepirkumu komisija atzīmē, ka no visas 2.daļas ar cenu 0,00 EUR (nulle *euro*) par vienu vienību ir 6 iekārtām no 25 vienībām. J.Baranova vēlreiz pārbauda finanšu piedāvājuma atbilstību un atzīmē, ja pretendents iegūs līguma slēgšanas tiesības, kaut arī līgumcena šobrīd ir izvēles kritērijs, tad pēc līguma noslēgšanas vienas vienības cena Izpildītājam ir saistoša un tas nozīmē, ka rēķins par šīm vienībām var tikt izstādīts ar kopējo vērtību 0,00 EUR (nulle *euro*).

Iepirkumu komisija vērš uzmanību, ka gramatiski tulkojot Likuma 53.pantu, pretendenta izteiktai piedāvājums nav nepamatoti lēts, jo 2.daļas kopsumma sastāda 11862,07 EUR (vienpadsmit tūkstoši astoņi simti sešdesmit vienu *euro* un 97 centus), un pretendents ir iesniedzis piedāvājumu par visām iepirkuma 2.daļas pozīcijām, paredzot, ka 6 iekārtām būs pakalpojuma cena 0,00 EUR (nulle *euro*), un kā noskaidroja Iepirkumu komisija no pretendenta paskaidrojumiem, darba zonas radiācijas monitorings ir "triviāls", kas neprasa papildus resursus no pretendenta un tā esot pretendenta kompetence kā tiek nodrošināts pakalpojums. Iepirkumu komisija norāda, ka nav nepieciešams pieprasīt no pretendenta papildus informāciju.

Iepirkumu komisija pieņem lēmumu neizslēgt SIA "INLAB" piedāvājumu Iepirkuma 2. daļai. Komisija turpina vērtēt piedāvājumus.

N. Gruzdova ziņo, ka pretendentu piedāvājumi ir pareizi noformēti un atbilst Nolikuma prasībām.

J. Baranova informē, ka ņemot vērā, ka uz katru no Iepirkuma 1., 2., 4., 5., 8., 9. un   
10. daļu ir iesniegts tikai viens finanšu piedāvājumam, tad iesniegtais piedāvājums ir vienīgais, kas atbilst visām Nolikuma prasībām, un piedāvājuma izvēles kritērijs ir – viszemāko kopējo pakalpojuma līgumcenu katrā Iepirkuma daļā atsevišķi. Līgumcenā ir iekļauti visi nodokļi (izņemot PVN) un izdevumi, tajā skaitā transporta pakalpojumi, piegādes, u.c. izmaksas, kas saistītas ar Tehniskajā specifikācijā nenorādītu un neparedzētu darbu izpildi, kas saistīti ar Iepirkuma priekšmetu īstenošanu noteiktajā termiņā un vietā. Tā kā uz iepirkuma 3.,6. un 7.daļu ir iesniegti vairāki piedāvājumi ir jāvērtē viszemāko kopējo pakalpojuma līgumcenu, kas atbilst visām Nolikuma prasībām.

Pamatojoties uz iepriekš norādīto, iepirkuma līguma slēgšanas tiesības:

- Iepirkuma 1., 2. un 10. daļā būtu piešķiramas SIA "INLAB", reģistrācijas Nr. 40103522689, Meža iela 4, Rīga, LV-1048;

- Iepirkuma 3., 4., 6., 8. un 9. daļā būtu piešķiramas  
SIA "V & V VentMet laboratorija", reģistrācijas Nr. 41203023153, Kuldīgas iela 127, Ventspils, LV-3601;

- Iepirkuma 5.daļā būtu piešķiramas SIA "Latvijas rūpnieku tehniskās drošības ekspertu apvienība" TUV Rheinland grupa, reģistrācijas Nr. 40003221612, Ieriķu iela 3 korpuss C2, Rīga, LV – 1084;

- Iepirkuma 7.daļā būtu piešķiramas SIA "KJ SERVISS", reģistrācijas Nr. 40003634216, Zemitāna iela 2B, Rīga, LV-1012.

Atbilstoši Likuma 9. panta trīspadsmitās daļas nosacījumiem pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus un izvēlas vienu vai vairākus piedāvājumus. Iepirkumu komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar Likuma 9. panta astoto daļu.

Atbilstoši Likuma 9. panta devītās daļas nosacījumiem pasūtītājs, izmantojot Ministru kabineta noteikto informācijas sistēmu – pārbauda un saņem informāciju par pretendentu.

Saskaņā ar E-izziņu sistēmas datubāzes saņemto informāciju pretendentiem SIA "INLAB", reģistrācijas Nr. 40103522689, SIA "V & V VentMet laboratorija", reģistrācijas Nr. 41203023153, SIA "Latvijas rūpnieku tehniskās drošības ekspertu apvienība" TUV Rheinland grupa, reģistrācijas 40003221612, SIA "KJ SERVISS", reģistrācijas Nr. 40003634216:

– nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit *euro* un nulle *euro* centi);

– nav pasludināts maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), nav apturēta tā saimnieciskā darbība, nav likvidācijas.

**Iepirkumu komisijas lēmums:**

1. Par Pārvaldes rīkotā Iepirkuma 1., 2. un 10. daļā uzvarētāju atzīt un līguma slēgšanas tiesības piešķirt SIA "INLAB", reģistrācijas Nr. 40103522689, Meža iela 4, Rīga, LV-1048.
2. Par Pārvaldes rīkotā Iepirkuma 3., 4., 6., 8. un 9. daļā uzvarētāju atzīt un līguma slēgšanas tiesības piešķirt SIA "V & V VentMet laboratorija", reģistrācijas Nr. 41203023153, Kuldīgas iela 127, Ventspils, LV-3601.
3. Par Pārvaldes rīkotā Iepirkuma 5.daļā uzvarētāju atzīt un līguma slēgšanas tiesības piešķirt SIA "Latvijas rūpnieku tehniskās drošības ekspertu apvienība" TUV Rheinland grupa, reģistrācijas 40003221612, Ieriķu iela 3, korpuss C2, Rīga, LV – 1084,
4. Par Pārvaldes rīkotā Iepirkuma 7.daļā uzvarētāju atzīt un līguma slēgšanas tiesības piešķirt SIA "KJ SERVISS", reģistrācijas Nr. 40003634216, Zemitāna iela 2B, Rīga, LV-1012.
5. Saskaņā ar Likuma 9. panta četrpadsmitās daļas nosacījumiem informēt pretendentus par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.
6. Atbilstoši Pārvaldes 2013. gada 6. marta iekšējiem noteikumiem   
   Nr. 1/13.1–n.–5 "Publisko iepirkumu organizēšanas kārtība Ieslodzījuma vietu pārvaldē" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līguma noslēgšanu ar Iepirkumu komisijas lēmuma 1., 2.,3.,un 4.punktā minētos pretendentus.
7. Saskaņā ar Likuma 9. panta septiņpadsmito daļu 10 (desmit) darbdienu laikā pēc līguma noslēgšanas publicēt informatīvu paziņojumu Iepirkumu uzraudzības biroja mājaslapā par noslēgto līgumu.

Piedāvājumu vērtēšanas sēde tiek slēgta plkst. 12.00

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: Vekmanis

J.Baranova

V.Petruhins

G. Bogdanovs

Protokolētājs: N. Ozoliņš